Saartjie Botha se aanbevelings vir US Woordfees 2019 - Stellenbosch Visio
Saartjie Botha se aanbevelings vir US Woordfees 2019
Saartjie Botha is 'n Afrikaanse dramaturg en die feesdirekteur van die jaarlikse Woordfees op Stellenbosch. Met die Vleis, Rys en Aartappels-geselskap bring sy gereeld nuwe werk van Reza de Wet op die planke. Haar eie tekste sluit in Saad, Balbesit, Altyd Jonker, Tip en Spanner. Sy word soms as 'n buitestander- of entrepreneur-dramaturg bestempel. By die KKNK van 2013 was sy vereer met die Afrikaans Onbeperk-prys vir vernuwende denke vir haar algehele bydrae as dramaturg, vertaler, verwerker, drama-koördineerder, vervaardiger en teater-entrepreneur.
Die Woordfees se tema vir 2019 is JONK en hulle het onlangs die woord JONK geborg in Die WAT Woordeboek se "Borg 'n Woord"-projek. Hier oorhandig Willem Botha van die WAT die sertifikaat aan Saartjie Botha, Direkteur van die US Woordfees en WOW.
Soos altyd bevat hierdie jaar se fees naas ontelbare vertonings en items om te geniet, en dit kan mens se kop laat draai om by te bly met alles. Dus het Saartjie vir ons 'n paar aanbevelings gemaak oor watter items jy voor moet uitkyk by hierdie jaar se Woordfees.